CELEX: 62015TA0229
Language: el
Date: 2017-11-16 00:00:00
Title: Υπόθεση T-229/15: Απόφαση του Γενικού Δικαστηρίου της 16ης Νοεμβρίου 2017 — European Dynamics Luxembourg κ.λπ. κατά ΕΑΤ (Δημόσιες συμβάσεις υπηρεσιών — Διαδικασία διαγωνισμού — Διάθεση προσωρινού προσωπικού για την παροχή υπηρεσιών πληροφορικής — Απόρριψη της προσφοράς διαγωνιζομένου — Υποχρέωση αιτιολογήσεως — Πρόδηλη πλάνη εκτιμήσεως)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/27
            
         Απόφαση του Γενικού Δικαστηρίου της 16ης Νοεμβρίου 2017 — European Dynamics Luxembourg κ.λπ. κατά ΕΑΤ
   (Υπόθεση T-229/15) (1)
   
   ((Δημόσιες συμβάσεις υπηρεσιών - Διαδικασία διαγωνισμού - Διάθεση προσωρινού προσωπικού για την παροχή υπηρεσιών πληροφορικής - Απόρριψη της προσφοράς διαγωνιζομένου - Υποχρέωση αιτιολογήσεως - Πρόδηλη πλάνη εκτιμήσεως))
   (2018/C 005/36)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες-ενάγουσες: European Dynamics Luxembourg SA (Λουξεμβούργο, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (Αθήνα, Ελλάδα) και European Dynamics Belgium SA (Βρυξέλλες, Βέλγιο) (εκπρόσωποι: Ι. Αμπαζής, Μ. Σφυρή, Χ. Ν. Δέδε και Δ. Παπαδοπούλου, στη συνέχεια Μ. Σφυρή, Χ. Ν. Δέδε και Δ. Παπαδοπούλου, δικηγόροι)
   
      Καθής-εναγομένη: Ευρωπαϊκή Αρχή Τραπεζών (ΕΑΤ) (εκπρόσωποι: J. Overett Somnier, J. Mifsud και S. Giordano, επικουρούμενοι από τον H. G. Kamann και την Α. Δρίτσα, δικηγόρους)
   
      Αντικείμενο
   
   Αφενός, προσφυγή, βάσει του άρθρου 263 ΣΛΕΕ, με αίτημα την ακύρωση της από 2 Μαρτίου 2015 αποφάσεως με την οποία η ΕΑΤ απέρριψε την προσφορά που υπέβαλαν οι προσφεύγουσες-ενάγουσες για το τμήμα 1 του κλειστού διαγωνισμού EBA/2014/06/OPS/SER/RT, με την ονομασία «Διάθεση προσωρινού προσωπικού: Διάθεση προσωρινού προσωπικού στον τομέα της πληροφορικής», και, αφετέρου, αγωγή, βάσει του άρθρου 268 ΣΛΕΕ, με αίτημα την αποκατάσταση της ζημίας ύψους 300 000 ευρώ πλέον τόκων, την οποία υποστηρίζουν ότι υπέστησαν οι προσφεύγουσες-ενάγουσες κατόπιν της αποφάσεως αυτής, λόγω της απώλειας της ευκαιρίας να καταταγούν στην πρώτη θέση στο πλαίσιο της επίμαχης διαδικασίας αναθέσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Καταδικάζει τις European Dynamics Luxembourg SA, Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ και European Dynamics Belgium SA στα δικαστικά έξοδα.
            
         
      (1)  EE C 262 της 10.8.2015.